મિત્તલ કોટીચા શાહે જણાવ્યું હતું કે વીતેલા ભૂતકાળ તરફ દષ્ટિ કરીએ તો આ મિશન ફક્ત સપનું હતું, જે આજે વૈશ્વિક સ્તરે સાકાર થઈ રહ્યું છે, તે માનવું અઘરું લાગે છે. પ્રોજેક્ટ લાઇફ માનવતાવાદી સેવાઓનું મંદિર છે, જેનો જન્મ સૌરાષ્ટ્રમાં કાઠિયાવાડમાં થયો હતો અને હવે તેણે પોતાની પાંખો વૈશ્વિક સ્તરે પ્રસરાવી છે. અમે મધર ટેરેસાનાં સેવાકાર્યોથી પ્રભાવિત થયાં છીએ. 25મી ફેબ્રુઆરી, 1982ના રોજ (બ્લડ બેન્કની શરૂઆત પછી ફક્ત 81 દિવસમાં) અમારી બ્લડ બેન્કની પ્રથમ આમંત્રિત મહેમાન તરીકે મુલાકાત લેનારા તેઓ સૌપ્રથમ હતા.